Mens is nooit te oud vir liefde nie! | Maroela Media
John en Phyllis Cook (Foto: Skermgreep uit die video)
John Cook (100) en sy nooi, die 102-jarige Phyllis, van Kensington Residence in Sylvania, Ohio, het mekaar onlangs ewige trou beloof.
John en Phyllis was 'n jaar lank nooi en kêrel en hulle is 'n bewys dat mens nooit te oud is vir liefde nie! Hulle het verlief geraak toe hulle besef het hulle het dieselfde belangstellings en geniet dit om tyd saam met mekaar te spandeer.
Die onthaal is sommer in die tehuis vir verswakte bejaardes gehou ná hul huweliksbevestiging.
Hulle eet graag saam en sit graag saam in die son. Hulle beplan egter om albei hul woonstelle te behou, omdat hulle weet hoe belangrik "persoonlike ruimte" is.
John is 'n veteraan van die Tweede Wêreldoorlog. Phyllis, oorspronklik van Wes-Virginia, vier haar 103e verjaarsdag op 8 Augustus. As 'n stoere Christenvrou, het Phyllis daarop aangedring dat hulle trou, al weet hulle dit sal vir sommige mense "verregaande" klink.
Ek respekteer hul standpunt. Almal weet op daardie ouderdom gaan dit om kameraadskap en vriendskap. Hulle stel 'n mooi voorbeeld.